<classify> KATIBU Mkuu wa Chama Cha Mapinduzi CCM, Dk Bashiru Ally amesema kuwa katika Uchaguzi Mkuu wa Rais, wabunge na madiwani mwaka huu, Chama cha Mapinduzi mkoani Tanga kitaibuka na ushindi wa asilimia 100 baada ya kufanya ziara ya kichama katika visiwa vya Zanzibar na kuwa na uhakika wa ushindi visiwani humo.Dk Bashiru amebainisha kuwa upinzani mkoani Tanga ulikuwa unapata nguvu kutoka visiwani humo, hivyo ziara yake katika visiwa hivyo ilikuwa maalumu kwa ajili ya ushindi visiwani humo pamoja na mkoani Tanga.Kwa sasa jimbo la Tanga linashikiliwa na Mbunge Mussa Mbarouk CUF, pia idadi kubwa ya madiwani katika Jiji hilo lenye kata 26 walikuwa kutoka CUF, lakini baada ya chama hicho kuwa na mgogoro wa ndani, baadhi ya madiwani walivua nyadhifa zao na kujiunga na CCM ambapo walibahatika kuchaguliwa tena kuwa madiwani katika kata hizo hizo kupitia CCM.Majimbo mengine yaliyopata misukosuko ya upinzani katika Uchaguzi Mkuu wa mwaka 2015 licha ya CCM kuibuka na ushindi ni jimbo la Pangani linalongozwa na Mbunge Jumaa Aweso CCM ambaye ni Naibu Waziri wa Maji alipata upinzani mkubwa kutoka CUF na Jimbo la Muheza linaloongozwa na mbunge Balozi Adadi Rajabu CCM lilipata upinzani kutoka Chama cha Demokrasia na Maendele CHADEMA.Leo natamka rasmi kuwa mitambo ya ushindi nimeifunga rasmi mkoa wa Tanga, kuna watu wanajiuliza kwa nini nimechelewa kuifunga? Niwaeleze kuwa sayansi ya kufunga mitambo ya Tanga ni lazima uanzie Unguja na Pemba, huko tayari nilishafunga na makao makuu ya mitambo hiyo kwa Unguja ni Mkoa wa Mjini Magharibi na kwa kwa Pemba ni Mkoa wa Kaskazini Pemba,alisema na kuongeza:Wao wakisikia CCM inafunga mitambo wanakimbilia kusema uchaguzi ni namba, leo ninawaeleza uchaguzi sio namba, wala tatu mzuka ambayo unacheza leo Sh 1,000 kesho unapata Sh milioni kumi, kushinda uchaguzi ni lazima uwekeze, uchaguzi ni uamuzi wa wananchi kuhusu hatma yao.Hupati namba kama huna wanachama, mtandao wa wanachama na uwezo wa kuteua wagombea wenye sifa, hivyo huwezi kupata namba kama huaminiki, hivyo uchaguzi sio namba, uchaguzi ni uamuzi wa umma kujua nani anasifa ya kuongoza , chama gani kina uwezo wa kusimamia maslahi ya wananchi, chama hicho kwa sasa ni CCM pekee.alisema.Dk Bashiru katika kuhakikisha CCM inaibuka na ushindi mzito katika Uchaguzi Mkuu mwaka huu, amewataka wanachama wa CCM kuhakikisha wanahamasisha wananchi kukichagua chama hicho kama walivyofanya kwenye Uchaguzi wa Serikali za Mitaa Novemba mwaka jana ambapo katika wilaya za Korogwe na Handeni CCM iliibuka na ushindi wa asilimia 100 baada ya vyama vya upinzani kujitoa,hivyo kufanya CCM kupita bila ya kupingwa.Mbinu zile zile, ubunifu ule ule, mikakati ile ile ya 2019 na mwaka huu katika Uchaguzi Mkuu wapate kipigo kile kile na niwaambie mwaka huu hakutakuwa na huruma atakayeingia kugombea udiwani, ubunge, uwakilishi, urais wa Muungano halali yetu, na kwenye Urais Zanzibar naye ni halali yetu, hiyo nayo ni demokrasia kwa kuwa kushindwa nayo ni demokrasia, alisema.  <topic>: KITAIFA 